Arhytodini

Hybocephalini er en gruppe av små, rødlige eller brunlige køllebiller.

Utseende 
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår. Et kjennetegn ved denne gruppen er at dekkvinger + bakkropp til sammen danner en pæreform.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
De fleste av artene lever på den sørlige halvkulen.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Arhytodini Raffray, 1890
 Slekten Caccoplectinus Chandler & Wolda, 1986 - én art, Fransk Guyana
 Slekten Caccoplectus Sharp, 1887 - 35 arter, Amerika
 Slekten Eichiella Leleup, 1976 - to arter, Madagaskar
 Slekten Holozodinus Jeannel, 1949 - én art, Afrika
 Slekten Holozodoides Dajoz, 1982 - én art, Madagaskar
 Slekten Holozodus Fairmaire, 1898 - fire arter, Madagaskar
 Slekten Madabaxyris Dajoz, 1982 - én art, Madagaskar
 Slekten Pachacuti Besuchet, 1987 - én art, Neotropisk
 Slekten †Penarhytus Peris, Chtazimanolis & Delclós, 2014 - én fossil art
 Slekten Rhytus Westwood, 1870 (=Arhytodes Reitter, 1882) - 15 arter, sørlige Sør-Amerika
 Slekten Sabarhytus Löbl, 2000 - én art, Borneo
 Slekten Tetraglyptinus Jeannel, 1960 - én art, Madagaskar
 Slekten Tetraglyptus Jeannel, 1956 - fire arter, Madagaskar og Komorene
 Slekten Tolga Chandler, 2001 - én art, Australia
 Slekten Woldenka Chandler, 1992 - én art, Panama

Referanser

Eksterne lenker 
 

Køllebiller
Biller formelt beskrevet i 1890
Dyr formelt beskrevet av Achille Raffray